Palaestrinus

Palaestrinus er en slekt av biller som hører til underfamilien storkortvinger (Staphylininae) i familien kortvinger (Staphylinidae).

Utseende  
Store, avlange og mer eller mindre sylindriske kortvinger, kroppen delvis tett kledt med korte, gylne hår. Hodet er temmelig stort og bredt, med temmelig små fasettøyne og kraftige kjever. Antennene er noe sagtakkede. Halsskjoldet (pronotum) er forhldsis smalt, firkantet. Dekkvingene er litt rundede. Beina er middels lange, forbeina utvidete, mellom- og bakbein slanke. Bakkroppen er forholdsvis langstrakt.

Levevis 
Som andre kortvinger er denne arten et rovdyr, og med sine kraftige kjever kan de takle nokså store byttedyr. De opptrer imidlertid også som åtseletere.

Utbredelse 
Arten forekommer i India og på Sri Lanka.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien storkortvinger Staphylininae Latreille, 1802
 Stammen Staphylinini Latreille, 1802
 Gruppen Staphylinina Latreille, 1802
 Slekten Palaestrinus Erichson, 1839
 Palaestrinus sykesii Erichson, 1839  
 Palaestrinus sykesii kraatzi Fauvel, 1903
 Palaestrinus sykesii sykesii Erichson, 1839

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
 Fauna Europaea Web Service Version 2.4 – utbredelsesdatabase over europeiske dyr

Eksterne lenker 
 
 Bilde av en ubestemt art

Storkortvinger
Biller formelt beskrevet i 1839
Dyr formelt beskrevet av Wilhelm Ferdinand Erichson
Indias insekter
Sri Lankas insekter